SAN FERNANDO CITY, LA UNION - Agkedked latta dagiti retailer ti bawang nga ipababa ti presyo dagiti ilaklakoda a produkto ti laksid ti pammilin ti Department of Agriculture.
Inlawlawag ita ni Reynaldo Ancheta, price monitoring and planning officer ti Department of Agriculture (DA) Region 1 a daytoy ket gapu ta ti suplay dagiti nasao a bawang ket nagatang pay dagiti aglaklako idi bulan ti Mayo.
Dinakamatna nga iti kanito a sumurotda iti nababbaban a presyo ket mangitunda met daytoy iti pannakalugida.
Nupay kasta, kinuna ni Ancheta a bumabbaba itan ti presyo dagiti nasao a ramen kas iti bawang, laya ken lasuna.
Iti kinapudnona, dumanon iti 8,000 a tonelada dagiti nasao a produkto nga aggatad iti P1.6 million ti impatulod ti DA-1 idiay Manila idi napan a bulan tapno masupusupan ti nakurang a suplay ken maibaba met ti presyo daytoy para kadagiti kustomer.
ilo_Latn ilo_Latn ilo_Latn ilo_Latn ilo_Latn